
Παρασκευή, 06 Νοεμβρίου 2026
ΔΕΛΤΙΟ ΤΥΠΟΥ
Ευρεία επιχείρηση έρευνας, διάσωσης και απεγκλωβισμού 59 αλλοδαπών στη Γαύδο
Τις απογευματινές ώρες της 03.11.2026, ενημερώθηκε η Λιμενική Αρχή των Χανίων για την ύπαρξη ικανού αριθμού αλλοδαπών στη βραχώδη περιοχή «ΦΑΡΟΣ», νότια της νήσου Γαύδου. 

Άμεσα κινητοποιήθηκαν το Λιμενικό Φυλάκιο Γαύδου και ο Λιμενικός Σταθμός Παλαιόχωρας. Κατά τις έρευνες που διενεργήθηκαν, εντοπίστηκαν αρχικά τέσσερις (04) αλλοδαποί άνδρες στην περιοχή «ΦΑΡΟΣ», ενώ παράλληλα διαπιστώθηκε ότι στη δύσβατη βραχώδη περιοχή «ΑΣΠΕΣ» υπήρχαν επιπλέον εγκλωβισμένα άτομα. 

Στο σημείο επιχείρησαν σκάφος της δύναμης FRONTEX και το ιδιωτικό σκάφος «ΠΑΥΛΟΣ» Λ.Π. 311 με επιβαίνοντα στέλεχος Λ.Σ.-ΕΛ.ΑΚΤ. Η προσέγγιση από θαλάσσης κατέστη αρχικά αδύνατη λόγω των δυσμενών καιρικών συνθηκών (δυτικοί άνεμοι έντασης 6 BF, με ύψος κύματος 03 μέτρων). Παρά τις αντίξοες συνθήκες, τριάντα τρία (33) άτομα μεταφέρθηκαν σταδιακά την 04.11.2026 στο λιμάνι Καραβέ Γαύδου, όπου φιλοξενήθηκαν στον προσωρινό χώρο φιλοξενίας του Δήμου Γαύδου. 

Παράλληλα, στην περιοχή «ΑΣΠΕΣ» παρέμειναν εγκλωβισμένοι είκοσι έξι (26) αλλοδαποί. Τις πρωινές ώρες χθες, κατόπιν βελτίωσης των καιρικών συνθηκών, στο σημείο κατέπλευσε Περιπολικό σκάφος Λ.Σ.-ΕΛ.ΑΚΤ. (ΠΛΣ) με επιβαίνοντες στελέχη της Ειδικής Μονάδας Αντιμετώπισης Καταστροφών (Ε.Μ.Α.Κ.), όπου ολοκληρώθηκε με ασφάλεια ο απεγκλωβισμός και των υπολοίπων είκοσι έξι (26) αλλοδαπών.
Συνολικά διασώθηκαν και απεγκλωβίστηκαν πενήντα εννέα (59) αλλοδαποί. Κατά δήλωσή τους, πρόκειται για σαράντα τρεις (43) υπηκόους Σουδάν (36 άνδρες, 3 γυναίκες, 4 ανήλικοι), δώδεκα (12) υπηκόους Ερυθραίας (6 άνδρες 4 γυναίκες, 2 ανήλικοι), δύο (02) υπηκόους Μπαγκλαντές (01 γυναίκα, 01 άνδρας), έναν (01) υπήκοο Αιγύπτου και έναν (01) υπήκοο Σομαλίας. 

Όλοι οι διασωθέντες μεταφέρθηκαν στο λιμάνι Καραβέ Γαύδου. Μία 43χρονη αλλοδαπή (υπήκοος Μπαγκλαντές), η οποία έχρηζε άμεσης νοσοκομειακής περίθαλψης, διακομίστηκε με ΠΛΣ στη Χώρα Σφακίων και από εκεί με ασθενοφόρο όχημα του ΕΚΑΒ στο Γενικό Νοσοκομείο Χανίων. Οι υπόλοιποι πενήντα οκτώ (58) αλλοδαποί επιβιβάστηκαν στο επιβατηγό - οχηματαγωγό (Ε/Γ-Ο/Γ) «ΔΑΣΚΑΛΟΓΙΑΝΝΗΣ» Ν.Χ. 22 και μεταφέρθηκαν στη Χώρα Σφακίων, από όπου με λεωφορεία, συνοδεία στελεχών της Λιμενικής Αρχής των Χανίων, μεταφέρθηκαν στον προσωρινό χώρο φιλοξενίας στο Εκθεσιακό Κέντρο Αγυιάς Χανίων. Προανάκριση διενεργείται από το Κεντρικό Λιμεναρχείο Χανίων. 

Διαθέσιμο οπτικοακουστικό υλικό έχει αναρτηθεί στην ιστοσελίδα www.hcg.gr.
ΕΛΛΗΝΙΚΗ ΔΗΜΟΚΡΑΤΙΑ

Τρίτη, 20 Οκτωβρίου 2026



ΔΕΛΤΙΟ ΤΥΠΟΥ



Συνέχεια ενημερώσεων αναφορικά με τον εντοπισμό 42 και 23 αλλοδαπών στους Καλούς Λιμένες – Εντοπισμός 48 αλλοδαπών στην Ιεράπετρα – Εντοπισμός 51 αλλοδαπών στην Ιεράπετρα – Εντοπισμός 67 αλλοδαπών στην Ιεράπετρα – Εντοπισμός και διάσωση 43 και 48 αλλοδαπών στο Ηράκλειο 

Συνέχεια ενημέρωσης:

Αναφορικά με τον εντοπισμό 42 αλλοδαπών, τις πρώτες πρωινές ώρες χθες, πλησίον του αλιευτικού καταφυγίου της «ΛΟΥΤΡΑΣ» Δήμου Γόρτυνας, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας χρηματικά ποσά μεταξύ των 12.000 και 14.000 δηναρίων Λιβύης για τη μεταφορά τους στην Ελλάδα. 



*****



Συνέχεια ενημέρωσης:

Αναφορικά με τον εντοπισμό 23 αλλοδαπών, τις πρωινές ώρες χθες, στην παραλία «ΚΡΙΓΟΙ» πλησίον του οικισμού «ΠΛΑΤΙΑ ΠΕΡΑΜΑΤΑ» του Δήμου Φαιστού, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας το χρηματικό ποσό των 14.000 δηναρίων Λιβύης για τη μεταφορά τους στην Ελλάδα. 



*****


	Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 48 αλλοδαπούς (47 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 51 αλλοδαπούς (50 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****



Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία «ΑΓΙΑ ΦΩΤΙΑ» Φέρμων Ιεράπετρας. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 67 αλλοδαπούς (άντρες). Προανάκριση διενεργείται από το Λιμεναρχείο Ιεράπετρας.



*****



Τις πρωινές ώρες χθες, ενημερώθηκε ο Λιμενικός Σταθμός Καλών Λιμένων, για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή του ακρωτηρίου «ΤΡΑΧΗΛΙ» πλησίον του όρμου Μάρτσαλος του δήμου Φαιστού. Άμεσα στην περιοχή μετέβησαν ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ) και το αλιευτικό σκάφος (Α/Κ) «ΝΙΚΟΣ-ΓΙΩΡΓΟΣ» Ν.Η. 402, όπου εντόπισαν 43 αλλοδαπούς (40 άντρες, 1 γυναίκα και 2 ανηλίκους) οι οποίοι περισυλλέχθηκαν και επιβιβάστηκαν στο Ν/Γ, με τη συνδρομή του Α/Κ και μεταφέρθηκαν με ασφάλεια στο λιμάνι των Καλών Λιμένων. Παράλληλα, εντοπίστηκε από το Ν/Γ έτερη λέμβος με 48 αλλοδαπούς επιβαίνοντες στη θαλάσσια περιοχή ανατολικά της νησίδας Αγίου Παύλου, η οποία, με τη συνοδεία του Ν/Γ κατέπλευσε στους Καλούς Λιμένες. Μία εκ των 43 προαναφερθέντων αλλοδαπών, διακομίστηκε στο Γενικό Νοσοκομείο Ηρακλείου «ΒΕΝΙΖΕΛΕΙΟ» λόγω πιθανής έναρξης τοκετού, ενώ όλοι οι υπόλοιποι διασωθέντες μεταφέρθηκαν με λεωφορείο στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

